**PAPILDOMAS Susitarimas**

**PRIE RANGOS SUTARTIES 2023-05-11 Nr. 22-1368**

2024 m. \_\_\_\_\_\_\_\_\_\_\_\_\_\_\_\_ d. Nr.

Panevėžys

Panevėžio miesto savivaldybės administracija, juridinio asmens kodas 288724610, kurios registruota buveinė yra Laisvės a. 20, Panevėžys, atstovaujama Panevėžio miesto savivaldybės administracijos direktorės Gintautės Atkočienės, veikiančios pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2024 m. vasario 29 d. sprendimu Nr. 1-31„Dėl Panevėžio miesto savivaldybės administracijos nuostatų patvirtinimo ir Savivaldybės tarybos 2023 m. kovo 22 d. sprendimo Nr.1-81 pripažinimo netekusiu galios“ (toliau – Užsakovas), ir

**UAB ,,Ukmergės keliai“,** pagal Lietuvos Respublikos įstatymus įsteigta ir veikianti įmonė, juridinio asmens kodas 182816983, kurios registruota buveinė yra Deltuvos g. 26, Ukmergė, duomenys apie bendrovę kaupiami ir saugomi Juridinių asmenų registre,atstovaujama direktoriaus Andriaus Latvio, veikiančio pagal įmonės įstatus,(toliau − Rangovas), toliau kiekvienas atskirai vadinamas „Šalimi“, o kartu - „Šalimis“:

Atsižvelgiant į Rangovo 2024 m. rugsėjo 16 d. pateiktus raštus Nr. GS-7147(28.3Mr) „Objekto apžiūros aktas“ su lokalinėmis sąmatomis ir sąnaudų kiekių žiniaraščiu, 2024 m. rugsėjo 26 d. Nr. GS-7446 (28.3Mr) „Dėl grunto kasimo darbų kiekių duomenų pateikimo“ ir 2024 m. spalio 01 d. Nr. GS-7652 (28.3Mr) „Dėl Smėlynės gatvėje iškasto grunto (toliau – Raštai), kuriuose yra išdėstytos sekančios aplinkybės:

A: atsižvelgiant į tai, kad viešojo konkurso metu, vadovaujantis techniniu darbo projekto sprendiniais iškastas gruntas į sąvartą turi būti išvežtas 5 km atstumu. Kadangi išduodant kasinėjimo leidimą Savivaldybės administracija nurodo kur turi būti išvežtas gruntas, dalies reikiamo išvežti grunto kiekio tokių atstumu sąvartoje nebetilpo, todėl buvo nuspręsta gruntą išvežti į Pašilių km Savivaldybės sklypą. Šis sklypas yra nutolęs nuo Smėlynės gatvės 16 km, todėl Rangovas paprašė papildomai apmokėti už papildomus 11 km grunto transportavimo. Nuspręsta šiuos darbus atlikti papildomai;

B: Atsižvelgiant į eismo saugomo darbo grupės gautą pasiūlymą dėl papildomos eismo saugumo priemonės įrengimo, saugumo salelių gatvės ašyje galuose įrengti atšvaitus „katės akys“. Nuspręsta šiuos darbus atlikti papildomai;

C: Peržiūrėjus sprendinius vietoje, kai buvo atliktas gatvių spindulių išmušimas, dalyvaujant UAB „Panevėžio autobusų parkas“ administracijos atstovams buvo nuspręsta patikslinti pakeisti sankryžose spindulių posūkius įrengiant nužemintus bortus, užvažiavimus ant nužeminto šaligatvio. Nuspręsta šiuos darbus atlikti papildomai;

D: Techniniame darbo projekte nebuvo numatyta esamų medžių patenkančių į pėsčiųjų tako zoną apsauga. Buvo nuspręsta patikslinti medžių apsaugos įrengimą, sumontuojant apsaugines cinkuotas grotelės prie medžio kamieno. Nuspręsta šiuos darbus atlikti papildomai.

Šalys sudarė šį papildomą susitarimą (toliau – Susitarimas) prie 2023 m. gegužės 11 d. Sutarties Nr. 22-1368 „**Panevėžio miesto Smėlynės g. dalies (nuo geležinkelio pervažos iki Smėlynės g. ir Šiaurinės g. žiedinės sankryžos)** (toliau – Statinys) **kapitalinio remonto darbus**“ (toliau – Sutartis), vadovaujantis Lietuvos Respublikos viešųjų pirkimų įstatymo 89 straipsnio 1 dalies 2 punktu, Sutarties 3.4.1, 17.3, 17.5.3 ir 17.7 punktais, ir atsižvelgiant į Rangovo pateiktus Raštus bei į tai, kad Užsakovui įgyvendinant informacinės sistemos „E. sąskaita“ modernizavimo projektą nuo š. m. rugsėjo 1 d. pereita prie Sąskaitų administravimo bendrosios informacinės sistemos (toliau - SABIS), t. y. pradėta pilna SABIS eksploatacija, o sistema „E. sąskaita“ nuo š. m. rugpjūčio 30 d. yra nebepasiekiama, Šalys susitaria:

1. Pakeisti 3.1 papunktį ir jį išdėstyti taip:

,,3.1. Sutartyje yra pasirinktas šis kainos apskaičiavimo būdas: fiksuotos kainos. Sutartyje nurodytų atliekamų Darbų kaina be PVM – 2 887 810,46 Eur (du milijonai aštuoni šimtai aštuoniasdešimt septyni tūkstančiai aštuoni šimtai dešimt eurų 46 ct), PVM – 606 440,20 Eur (šeši šimtai šeši tūkstančiai keturi šimtai keturiasdešimt eurų 20 ct), **Darbų kaina su PVM – 3 494 250,68Eur** (trys milijonai keturi šimtai devyniasdešimt keturi tūkstančiai du šimtai penkiasdešimt eurų 68 ct) (toliau – Darbų kaina). Darbų kainos sudedamosios dalys pateikiamos Įkainotos veiklos sąraše (Sutarties 1 priedas), kuris yra neatskiriama Sutarties dalis.“.

1. Padidinti Įkainotos veiklos sąrašo (Sutarties priedas Nr. 1) 1 punkto ,,Gatvės kapitalinio remonto darbai ir kt. (Miesto gatvių dalis)“ kainą, padidinant Sąmatoje Nr. 1 ir Nr. 2 nurodyta suma t. y.  118 912,86 Eur (šimtas aštuoniolika tūkstančių devyni šimtai dvylika eurų 86 ct) be PVM ir vietoj 1 448 659,34 Eur (vienas milijonas keturi šimtai keturiasdešimt aštuoni tūkstančiai šeši šimtai penkiasdešimt devyni eurai ir 34 ct) įrašyti 1 567 572,20 Eur (vienas milijonas penki šimtai šešiasdešimt septyni tūkstančiai penki šimtai septyniasdešimt du eurai, 20 ct) sumą be PVM, nurodytą Sutarties priedo Nr.1 1 punkte.
2. Padidinti Įkainotos veiklos sąrašo (Sutarties priedas Nr. 1) 2 punkto ,, Pėsčiųjų ir dviračių takų įrengimas ir kt. (Miesto gatvių dalis)“ kainą, padidinant Sąmatoje Nr. 1 nurodyta suma t. y.  778,68 Eur (septyni šimtai septyniasdešimt aštuoni eurai 68 ct) be PVM ir vietoj 780 524,19 Eur (septyni šimtai aštuoniasdešimt tūkstančių penki šimtai dvidešimt keturi eurai ir 19 ct) įrašyti 781 302,87 Eur (septyni šimtai aštuoniasdešimt vienas tūkstantis trys šimtai du eurai, 87 ct) sumą be PVM, nurodytą Sutarties priedo Nr.1 2 punkte.
3. Pakeisti Sutarties 5.2.2 papunktį ir jį išdėstyti taip:

,,5.2.2. Europos elektroninių sąskaitų faktūrų standarto neatitinkančios elektroninės sąskaitos faktūros gali būti teikiamos tik naudojantis informacinės sistemos „SABIS“ priemonėmis.‘‘

1. Pakeisti Sutarties 5.2.3 papunktį ir jį išdėstyti taip:

,,5.2.3. Užsakovas elektronines sąskaitas faktūras priima ir apdoroja naudodamasis informacinės sistemos „SABIS“ priemonėmis, išskyrus Viešųjų pirkimų įstatymo 22 straipsnio 12 dalyje nustatytus atvejus. Elektroninė sąskaita faktūra suprantama kaip sąskaita faktūra, išrašyta, perduota ir gauta tokiu elektroniniu formatu, kuris sudaro galimybę ją apdoroti automatiniu ir elektroniniu būdu.“.

1. Šis Susitarimas yra neatskiriama Sutarties dalis ir galioja kartu su Sutartimi. Sutarties nuostatos taikomos ir šio Susitarimo atžvilgiu tiek, kiek jos nėra pasikeitusios šiuo Susitarimu.
2. Susitarimas sudaromas 1 (vienu) egzemplioriumi ir Šalių pasirašomas kvalifikuotais

elektroniniais parašais.

PRIDEDAMA:

1. Darbų pakeitimo sąmatos (3 lapai);
2. Sutarties 1 priedas, 1 lapas.

**Šalių parašai:**

|  |  |
| --- | --- |
| **UŽSAKOVAS**  **Panevėžio miesto savivaldybės administracija** | **Rangovas**  **UAB ,,Ukmergės keliai“** |
| Įmonės kodas 288724610  Ne PVM mokėtojas  Laisvės a. 20, LT- 35200, Panevėžys  Tel. (8 45) 501 360  El. paštas  A.s. Nr. LT70 7300 0100 9139 8016  „Swedbank“, AB  Banko kodas 73000  Administracijos direktorė Gintautė Atkočienė | Įmonės kodas 182816983  PVM mokėtojo kodas LT828169811  Deltuvos g. 26, LT-20122, Ukmergė  Tel. (8 340) 63257  El. paštas [info@ukmergeskeliai.lt](mailto:info@ukmergeskeliai.lt)  A.s. Nr. LT74 4010 0429 0003 0166  LUMINOR BANKAS  Banko kodas 40100  Direktorius Andrius Latvys |